Częstochowa

An Częstochowa (giharanii nga kaluwás ha Winaray: "CHENS-to-KHO-va"; kaluwás ha Iningglis , ; Silesyano: Czynstochowy; Tseko: Čenstochová) usá nga syudadd ha salatan nga Polonya ha Salog Warta nga mayda 222,292 ka molupyo, nga naghihimo hiní nga ika-napulo-kag-tuló nga gidakoi nga syudad ha Polonya. Nahamutáng iní ha Voivodato han Silesya (administratibo nga pagbahinbahin) tikang han 1999, ngan iní anay an pamunuan han Voivodato han Częstochowa (1975–1998). Bisan pa man, an Częstochowa ha kaagi kabahin han Guruguti nga Polonya, ngan diri han Silesya, ngan ugsa han 1795 (kitaa: Pagbahinbahin han Poloya), kabahin iní han Voivodato han Krakovya. Nahamutáng an Częstochowa ha Kraków-Częstochowa nga Upland. Iní an ika-13 nga gidamoi hin molupyo  nga syudad ha Polonya. Iní an gidakoi nga sentro hin ekonomiya, kultura ngan pagdumara ha amihan nga dapit han Voivodato han Silesya.

Kilalado an syudad tungod han sikat nga Paulino nga monasteryo han Jasna Góra, nga amo an balayan han pintura han Maitom nga Madonna (Pinolako: Jasnogórski Cudowny obraz Najświętszej Maryi Panny Niepokalanie Poczętej), usá nga santuaryo han Birhen Maria. Ha tagsa tuig, mga milyon hin mga peregrino tikang han bug-os nga kalibutan napakadto ha Częstochowa pagkita hiní. Balayan gihaponn an syudad han Frankismo nga pangiwa han urhe nga ika-18 ngan han ika-19 nga gatostuig. Mayda gihapon an syudad lugar hin pag-excavar ngan museo hin Lusatiano nga kultura, ngan mga nahibilin hin medieval nga kastilyo ha Olsztyn, nga mga 25 ka kilometro (16 ka milyas) tikang han sawang han syudad (kitaa gihapon an Dalan han mga Salag hin Agila).<ref name="Official"></ref>

Ngaran han syudad
An ngaran nga Częstochowa nangangahulogan nga lugar ni Częstoch ngan tikang iní hin personal nga ngaran ni Częstoch nga ginpahayag hin mga medieval nga mga sinurat gihapon nga Częstobor ngan Częstomir. Upod han mga pagkalainlain han ngaran an Czanstochowa nga gingamit han 1220, ngan Częstochow nga gingamit han 1382 ug 1558. Mayda bahin han yana nga adlaw nga syudad nga Częstochówka nga usá nga bulag nga munisipyo nga ginpahayag ha ika-14 nga gatostuig nga Daan nga Częstochowa (Antiquo Czanstochowa, 1382) ngan Częstochówka han 1470–80. Tinatawag gihapon an syudad ha Inaleman nga Tschenstochau ngan ha Rinuso nga Ченстохов (Chenstokhov'').

Mga pinambasarán

Mga syudad han Polonya